Institut Ignasi Villalonga d'Economia i Empresa
L'Institut Ignasi Villalonga d'Economia i Empresa (IIVEE) és una associació sense ànim de lucre que agrupa empresaris, professionals i institucions de l'Euroregió de l'Arc Mediterrani (EURAM) amb la intenció de fomentar la cooperació entre les regions del Mediterrani nord-occidental, a partir d'unes coincidències històriques, lingüístiques, socials, i de mentalitat empresarial. Aquest objectiu passa per aprofitar les potencialitats i sinergies d'aquest gran territori estratègic format per Catalunya, Andorra, el País Valencià, les Illes Balears i de la Catalunya Nord, davant els canvis econòmics i polítics que es produeixen a Europa.

Creat el juny de 2002, a la ciutat de València, amb el suport de la Xarxa Vives d'Universitats i la Universitat d'Alacant, sota la direcció de Josep Vicent Boira, rep el nom de l'empresari valencià Ignasi Villalonga.

Rep també el suport d'entitats i institucions diverses com ara les Cambres de Comerç de l'Arc Mediterrani, els governs autonòmics de Catalunya, el País Valencià, les Illes Balears i el del Departament dels Pirineus Orientals a l'Estat francès, i també d'associacions empresarials, fires comercials, bancs, caixes d'estalvis, d'empreses i organismes internacionals com la Unió Europea o l'Organització Mundial del Turisme, entre d'altres.

L'institut promou les Jornades Econòmiques de l'EURAM, la concessió de més de vuitanta beques a la investigació de l'economia i l'empresa, així com la creació (2003) de la càtedra Ignasi Villalonga a Castelló. Així mateix ha creat els Cercles EURAM, subdivisions de nivell inferior que agrupa els empresaris i les entitats de cadascuna de les àrees territorials que formen l'EURAM.

L'Institut Ignasi Villalonga s'ha destacat per treballar a favor de la declaració com a prioritari de l'anomenat Corredor Mediterrani. El desembre de 2010 presentà al Parlament Europeu les conclusions del "Llibre Blanc de les Infraestructures de l'Arc Mediterrani".
Q163740
associació sense ànim de lucre
Concept
Q20103990
Euroregió de l'Arc Mediterrani
Concept
Q5705
Catalunya
LOC
Q228
Andorra
LOC
Q5720
País Valencià
LOC
Q5765
Illes Balears
LOC
Q15580
Catalunya Nord
LOC
Q8818
València
LOC
Q1664742
Xarxa Vives d'Universitats
ORG
Q2037040
Universitat d'Alacant
LOC
Q11928979
Josep Vicent Boira
PER
Q3148227
Ignasi Villalonga
PER
Q8889
Parlament Europeu
ORG
Q11926718
Institut Ignasi Villalonga d'Economia i Empresa
Concept
+2003^^http://www.w3.org/2001/XMLSchema#decimal
2003
NUMBER
instance of
operating area
place of birth